De Teile wachsn am liaban auf frisch g'odelde Wiesn. Kenna duads noamalaweis a jeda, voa allem  weisdas des gånze Jahr üba im Supamarkt kaffa kost. Vom Gschmå hea konnst de aus da Dosn odam Glas ålladings vagessn im Vagleich zu de frischn vo da Wiesen. De ganz åidn Graxn soiadst wie bei fåst ålle Schwàmmerl ned nemma, weis einfach nur schlecht schmeckan. Da Huad vom Schampinjo is weiß, und auf da Untaseitn hamms so Lamelln, de ma åba eascht bei de bissl äidan sigt, weil d Kappn no aufgeh muaß. De Lamelln hand bei de frischn lachsfarbn- rosabraun, bei de zwoa Dåg åidn braun und bei de zu åidn schwoaz.  Vawechseln kostas mit de saugfährlichn Knollenblätterpilze, gråd bei de junga mit de greana Knollenblätterpilze oda midm Frühlingsknollenblätterpilz. Wennsd åba gnau hischaust feit da in da Regl nix.